รหัสคิว
Q Code ในกิจการวิทยุสมัครเล่น

| Q Code | ความหมายที่ระบุใน ITU> คำถาม | ความหมายที่ระบุใน ITU> คำตอบ | ความหมาย อนุโลม |
| --- | --- | --- | --- |
| QRA | สถานีของท่านชื่ออะไร | สถานีของข้าพเจ้าชื่อ ____ |  |
| QRB | ท่านอยู่ห่างจากสถานีของข้าพเจ้าเป็นระยะประมาณเท่าใด | สถานีของเราทั้งสองอยู่ห่างประมาณ____ กม. |  |
| QRD | ท่านมุ่งไปที่ใดและมาจากที่ใด | ข้าพเจ้ามุ่งหน้าไปที่____ โดยมาจากที่ _____ |  |
| QRE | ท่านจะใช้เวลานานประมาณเท่าใด จึงจะถึงที่____(สถานที่) | เวลาที่ข้าพเจ้าประมาณว่าจะถึง_____(สถานที่)คือ___ชั่วโมง |  |
| QRF | ท่านกำลังเดินทางกลับไปที่____(สถานี)หรือ | ข้าพเจ้ากำลังเดินทางกลับไปที่____(สถานที่) |  |
| QRG | ท่านจะบอกความถี่ที่แน่นอนของข้าพเจ้าได้หรือไม่ | ความถี่ที่แน่นอนของท่าน____ KHz(หรือ MHz) |  |
| QRH | ความถี่ของข้าพเจ้าเปลี่ยนแปลงหรือไม่ | ความถี่ของท่านเปลี่ยนแปลง(ไม่คงที่) |  |
| QRK | ท่านรับฟังข้อความของข้าพเจ้าได้ดีเพียงใด | ข้าพเจ้ารับฟังข้อความของท่านได้____  1 - ไม่ได้เลย  2 - ไม่ค่อยดี (รับข้อความแทบไม่ได้เลย หรือรับได้เพียงบางคำ)  3 - พอใช้ (รับข้อความได้ แต่ด้วยความลำบากมาก)  4 - ดี (รับข้อความได้สบายหรือรับข้อความได้เกือบจะไม่ลำบากเลย  5 - ดีเยี่ยม (รับข้อความได้สมบูรณ์ยิ่ง) |  |
| QRM | ท่านกำลังถูกสัญญาณรบกวนหรือ | ข้าพเจ้ากำลังถูกสัญญาณรบกวนในระดับ___  1 - ไม่ถูกรบกวน  2 - เล็กน้อย  3 - ปานกลาง  4 - ค่อนข้างรุนแรง  5 - รุนแรง  | การรบกวนจากสถานีอื่น |
| QRN | ท่านถูกรบกวนโดยประจุไฟฟ้าในบรรยากาศหรือ | ข้าพเจ้าถูกประจุไฟฟ้าในบรรยากาศรบกวนในระดับ___  1 - ไม่ถูกรบกวน  2 - เล็กน้อย  3 - ปานกลาง  4 - ค่อนข้างรุนแรง  5 - รุนแรง  | การรบกวนเนื่องจากประจุไฟฟ้าในบรรยากาศ |
| QRO | จะให้ข้าพเจ้าเพิ่มกำลังส่งหรือ | เพิ่มกำลังส่งขึ้นอีก | กำลังส่งสูง |
| QRP | จะให้ข้าพเจ้าลดกำลังส่งหรือ | ลดกำลังส่งลง | กำลังส่งต่ำ |
| QRQ | จะให้ข้าพเจ้าส่งเร็วขึ้นหรือไม่ | ส่งให้เร็วขึ้น (___คำต่อนาที) |  |
| QRS | จะให้ข้าพเจ้าส่งช้าลงหรือไม่ | ส่งให้ช้าลง (___คำต่อนาที) |  |
| QRT | จะให้ข้าพเจ้าหยุดส่งหรือ | หยุดส่ง | ปิดสถานี (ปิดเครื่อง) |
| QRU | ท่านมีข้อความอะไรสำหรับข้าพเจ้าบ้าง | ข้าพเจ้าไม่มีข้อความอะไรสำหรับท่านแล้ว | หมดข้อความ |
| QRV | ท่านพร้อมที่จะติดต่อแล้วหรือยัง | ข้าพเจ้าพร้อมแล้ว |  |
| QRX | เมื่อใดท่านจะเรียกข้าพเจ้าอีก | ข้าพเจ้าจะเรียกท่านอีกเวลา____ (ที่ความถี่____KHz หรือ____MHz) | หยุดการติดต่อชั่วคราว |
| QRZ | ใครเรียกข้าพเจ้า | สถานี (ชื่อ____) กำลังเรียกท่าน (ที่ความถี่____KHz หรือ MHz) |  |
| QSA | ความแรงของสัญญาณของข้าพเจ้าเป็นอย่างไร | ความแรงสัญญาณของท่านอยู่ในระดับ  1 - อ่อนมากจนรับสัญญาณไม่ค่อยได้  2 - อ่อน  3 - แรงพอใช้ได้  4 - แรงดี  5 - แรงมาก  |  |
| QSB | สัญญาณของข้าพเจ้าจางหายหรือ | สัญญาณของท่านจางหาย | การจางหายของสัญญาณ |
| QSL | ท่านจะตอบรับ (ยืนยัน) ว่าได้รับข่าวสารไว้ได้แล้วหรือไม่ | ข้าพเจ้าตอบรับ (ยืนยัน) ว่าได้รับข่าวสารไว้แล้ว | 1.รับทราบข้อความแล้ว 2.ยืนยันการติดต่อ |
| QSM | จะให้ข้าพเจ้าทวนซ้ำข้อความโทรเลขที่ส่งไปให้ท่านแล้วหรือไม่ | ทวนซ้ำข้อความโทรเลขที่ท่านส่งให้ข้าพเจ้ามาแล้ว | ทวนซ้ำข้อความ |
| QSO | ท่านติดต่อกับ (ชื่อสถานี)____ได้โดยตรง (หรือโดยการถ่ายทอด)หรือไม่ | ข้าพเจ้าสามารถติดต่อกับ (ชื่อสถานี)____ได้โดยตรง (หรือโดยการถ่ายทอดผ่าน____) | การสนทนาผ่านทางวิทยุ |
| QSP | ท่านจะช่วยถ่ายทอดข้อความไปยัง (ชื่อสถานี)____โดยไม่คิดค่าธรรมเนียมได้หรือไม่ | ข้าพเจ้าจะช่วยถ่ายทอดข้อความไปยัง (ชื่อสถานี)____โดยไม่คิดค่าธรรมเนียม | การถ่ายทอดข้อความ |
| QSY | จะให้ข้าพเจ้าเปลี่ยนไปส่งด้วยความถี่อื่นหรือ | ขอให้เปลี่ยนไปส่งด้วยความถี่อื่น (หรือที่ความถี่____KHz หรือ MHz) | 1.เปลี่ยนความถี่ไป____ 2.การเปลี่ยนความถี่ไปความถี่อื่น |
| QTE | ทิศทาง (แบริ่ง) ที่แท้จริงของข้าพเจ้าจากสถานีของท่านเป็นเท่าใด | ทิศทาง (แบริ่ง) ที่แท้จริงของท่านจากสถานีของข้าพเจ้าคือ____องศา | ถามทิศทาง |
| QTH | ตำแหน่งของสถานีของท่านอยู่ที่ละติจูดและลองติจูดเท่าใด (หรือใช้วิธีแสดงตำแหน่งอย่างอื่น) | ตำแหน่งของสถานีของข้าพเจ้าอยู่ที่ละติดจูด____ลองติจูด____(หรือใช้วิธีแสดงตำแหน่งอย่างอื่น) | ตำแหน่งที่อยู่ |
| QTR | เวลาที่ถูกต้องเป็นเท่าใด | เวลาที่ถูกต้องคือ____ |  |